பதினேழாம் நுற்றாண்டின் இறுதியில் <MASK> பாளையக்காரர் ராமசாமி கம்மயா நாயக்கர் நிலக்கோட்டை கோட்டையை மீண்டும் தனது கட்டுப்பாட்டுக்குள் கொண்டு வர பேரையூர், எழுமலை, சந்தையூர் பாளையக்காரர்களுடன் இணைந்து போர் நடத்தி கோட்டை மற்றும் பல நிலங்களையும் கைப்பற்றினர். அந்தப் போரில் சலுப்பபட்டி வீரக்காள் என்பவரது கணவன் சாப்டூர் பாளையக்காரர் படையில் படைத்தளபதியாக போரை வழிநடத்தினார், இறுதியில் எதிரிகளுக்கு எதிராக வீரப்போர் புரிந்து வீர மரணம் அடைந்தார். அதையறிந்த மனைவி வீரக்காள் பாளையக்காரரிடத்தில் சந்தனக்கட்டையை பெற்று தீ மூட்டி அக்கினியில் குதித்து தன் உயிர் நீத்ததாகவும், ஆனால் அவரது சேலை மட்டும் தீயில் எரியவில்லை என்றும் இக்கோயிலின் வரலாறு குறித்த கதையாகக் கூறப்படுகிறது. அவரது மரபு வழியினர், வீரக்காள் நினைவாக சிலை வடித்து கோவில் எழுப்பி, குலதெய்வமாக வழிபட்டு வருகின்றனர். இக்கோவிலின் முன்பு வீரக்காள் தம்பியான கட்டயன் காவல் தெய்வமாய் இருக்கிறார். இவரைக் கொரளிக்கட்டயன் என்றும் அழைக்கின்றனர்.
அக்கினி வீரண்டாள் கோவில்
சலுப்பபட்டி சாப்டூர் நிலக்கோட்டை எழுமலை